ΜΕΤΑΦΡΑΣΗ ΤΟΥ ΚΕΙΜΕΝΟΥ VIII

Ο Γάιος Πλίνιος (στέλνει/λέει) χαιρετισμό (ή τις ευχές του) στον φίλο του Κορνήλιο Τάκιτο. Θα γελάσεις. Εγώ έπιασα τρία φοβερά αγριογούρουνα. «Ο ίδιος;» θα ρωτήσεις. Ο ίδιος. Καθόμουν κοντά στα δίχτυα· δεν υπήρχε κοντά μου κυνηγετική λόγχη αλλά γραφίδα και πλάκες αλειμμένες με κερί· σκεφτόμουν κάτι και κρατούσα σημειώσεις· αν και (είχα) άδεια τα δίχτυα, είχα όμως γεμάτες τις πλάκες. Τα δάση και η μοναξιά είναι μεγάλα ερεθίσματα της σκέψης. Όταν βρεθείς στο κυνήγι (ή όταν πας για κυνήγι), θα μπορέσεις κι εσύ να φέρεις πλάκες αλειμμένες με κερί: θα δεις να περιπλανιέται στα βουνά όχι η Άρτεμη αλλά η Αθηνά. Γειά σου (Έχε υγεία/γεια ή Να ‘σαι καλά)!

ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ VIII

rete, retis: Το συγκεκριμένο ουσιαστικό υπάγεται στη γ΄ κλίση και ως προς το γένος του είναι ουδέτερο. Όσα ουδέτερα ουσιαστικά της γ΄ κλίσης λήγουν σε -e, -al, -ar, σχηματίζουν τη γενική του πληθυντικού αριθμού σε –ium1 και τις 3 όμοιες πτώσεις του πληθυντικού αριθμού (ονομαστική, αιτιατική, κλητική) σε –ia.2 Επίσης, το συγκεκριμένο ουσιαστικό σχηματίζει την αφαιρετική του ενικού αριθμού σε –i/-e3 (στην αφαιρετική ενικού διαφοροποιούνται και τα avis, navis, unguis, collis).

pugillares: Το συγκεκριμένο ουσιαστικό υπάγεται στα pluralia tantum, δηλαδή σε εκείνα τα ουσιαστικά που δεν σχηματίζουν ενικό αριθμό. Επίσης, σχηματίζει τη γενική του πληθυντικού αριθμού ως pugillarium. [Η αρχική του προέλευση εικάζεται ότι προέρχεται από το επίθετο pugillaris, -is, -e (τριγενές και δικατάληκτο) = ο, η χειροπληθής, το χειροπληθές, αυτός, -ή, -ό που γεμίζει τα χέρια, που μπορεί να κρατηθεί στην παλάμη· και για αυτό τον λόγο αιτιολογείται και ο σχηματισμός τη γενικής του πληθυντικού αριθμού σε –ium.

vacuus, -a, -um: Όσα επίθετα λήγουν σε -us και πριν από την κατάληξη -us υπάρχει φωνήεν, σχηματίζουν τα παραθετικά τους περιφραστικά με την προσθήκη του επιρρήματος magis για τον συγκριτικό βαθμό (+ τον θετικό βαθμό του επιθέτου) και του επιρρήματος maxime για τον υπερθετικό βαθμό (+ τον θετικό βαθμό του επιθέτου).

Θετικός: vacuus, -a, -um

Συγκριτικός: magis vacuus, -a, -um

Υπερθετικός: maxime vacuus, -a, -um

cera, cerae: Το συγκεκριμένο ουσιαστικό υπάγεται στην α΄ κλίση των ουσιαστικών και ως προς το γένος του είναι θηλυκό. Υπάγεται στα ετερόσημα, δηλαδή σε εκείνα τα ουσιαστικά που έχουν διαφορετική σημασία στον ενικό και διαφορετική σημασία στον πληθυντικό αριθμό. Στον πληθυντικό αριθμό ταυτίζεται σημασιολογικά με το ουσιαστικό pugillares.

cera, cerae = κερί

   ≠

cerae, cerarum = pugillares, pugillarium = πλάκες αλειμμένες με κερί

licebit: απρόσωπο ρήμα. Τα απρόσωπα ρήματα της λατινικής γλώσσας ακολουθούν τη σύνταξη των απρόσωπων ρημάτων της αρχαίας ελληνικής γλώσσας και δεν διαθέτουν:

Σουπίνο (άρα και μετοχή, υποτακτική και απαρέμφατο μέλλοντα)

Μετοχή ενεστώτα, εκτός από το licens που λειτουργεί ως επίθετο και σημαίνει ελεύθερος/αχαλίνωτος

Προστακτικές, εκτός από το liceto (που χρησιμοποιείται σε νόμους) και

γερούνδιο.

ΟΥΣΙΑΣΤΙΚΑ

A΄ κλίση

cera, -ae: θηλυκό (ετερόσημο)

silva, -ae: θηλυκό

Diana, -ae: θηλυκό (Ως κύριο όνομα δεν σχηματίζει πληθυντικό αριθμό)

Minerva, -ae: θηλυκό (Ως κύριο όνομα δεν σχηματίζει πληθυντικό αριθμό)

Β΄ κλίση

Gaius, -ii/-i: αρσενικό. Κλητική ενικού: Gai. (Ως κύριο όνομα δεν σχηματίζει πληθυντικό αριθμό)

Plinius, -ii/-i: αρσενικό. Κλητική ενικού: Plini. (Ως κύριο όνομα δεν σχηματίζει πληθυντικό αριθμό)

Cornelius, -ii/-i: αρσενικό. Κλητική ενικού: Corneli. (Ως κύριο όνομα δεν σχηματίζει πληθυντικό αριθμό)

Tacitus, -i: αρσενικό (Ως κύριο όνομα δεν σχηματίζει πληθυντικό αριθμό)

aper, apri: αρσενικό

venabulum, -i: ουδέτερο

stilus, -i: αρσενικό

incitamentum, -i: ουδέτερο

Γ΄ κλίση

rete, retis: ουδέτερο

pugillares, -ium: αρσενικό (ανήκει στα pluralia tantum και είναι ουσιαστικοποιημένο επίθετο, γεν. πληθ.-ium)

solitudo, -inis: θηλυκό

cogitatio, -onis: θηλυκό

venatio, -onis: θηλυκό

mons, -ntis: αρσενικό. Γεν. πληθ.: montium, Αιτ.πληθ.: montes/-is

ΕΠΙΘΕΤΑ

Β΄ κλίση

Δεν υπάρχει ο αντίστοιχος θετικός βαθμός του επιθέτου. Υπάρχει μόνο το επίρρημα prope: (Συγκριτικός: propior, -ior, -ius, Υπερθετικός: proximus, -a, -um)

vacuus, -a, -um: (Συγκριτικός: magis vacuus, -a, -um, Υπερθετικός: maxime vacuus, -a, -um)

plenus, -a, -um: (Συγκριτικός: plenior, -ior, -ius, Υπερθετικός: plenissimus, -a, -um)

magnus, -a, -um: (Συγκριτικός: maior, -ior, -ius, Υπερθετικός: maximus, -a, -um)

Γ΄ κλίση

ferox, ferox, ferox (γεν. ferocis): (Συγκριτικός: ferocior, -ior, -ius, Υπερθετικός: ferocissimus, -a, -um).

ΑΡΙΘΜΗΤΙΚΑ

tres, tres, tria (3) (απόλυτο)

ΑΝΤΩΝΥΜΙΕΣ

suus, sua, suum (κτητική ως αυτοπαθητική, γ΄ πρόσωπο-ένας κτήτορας)

ego (προσωπική-α΄ πρόσωπο)

ipse, ipsa, ipsum (δεικτική-οριστική)

aliquis, aliquis (aliqua ή aliquae), aliquid (ουσιαστική αόριστη)

tu (προσωπική-β΄ πρόσωπο)

ΡΗΜΑΤΑ

1η Συζυγία

interrogo, interrogavi, interrogatum, interrogāre

cogito, cogitavi, cogitatum, cogitāre

enoto, enotavi, enotatum, enotāre

adporto, adportavi, adportatum, adportāre

erro, erravi, erratum, errāre

2η Συζυγία

rideo, risi, risum, ridēre

sedeo, sedi, sessum, sedēre

habeo, habui, habitum, habēre

licet, licuit/licitum est, licēre

video, vidi, visum, vidēre

3η Συζυγία

capio, cepi, captum, capĕre (ανήκει στα 15 ρήματα σε -io)

ΒΟΗΘΗΤΙΚΑ ΡΗΜΑΤΑ

sum, fui, - , esse

ΕΠΙΡΡΗΜΑΤΑ

prope (τοπικό, Συγκριτικός: propius, Υπερθετικός: proxime)

quoque (τροπικό)

ΠΡΟΘΕΣΕΙΣ

ad (+ αιτιατική)

in (+ εδώ τοπική αφαιρετική)

ΣΥΝΔΕΣΜΟΙ

sed (παρατακτικός, αντιθετικός σύνδεσμος)

et (παρατακτικός, συμπλεκτικός σύνδεσμος)

etsi (υποτακτικός, εναντιωματικός σύνδεσμος)

tamen (παρατακτικός, αντιθετικός σύνδεσμος)

cum (υποτακτικός, χρονικός σύνδεσμος)

﻿